b'\n_START_ARTICLE_\nTogulykke\n_START_PARAGRAPH_\nTogulykker eller jernbaneulykker er en type ulykker som involverer et eller flere tog. Slike ulykker skyldes ofte misforst\xc3\xa5elser, som n\xc3\xa5r et tog i bevegelse m\xc3\xb8ter et annet tog p\xc3\xa5 samme spor. Andre eksempler p\xc3\xa5 togulykker er n\xc3\xa5r et eller flere toghjul hopper av sporet i en s\xc3\xa5kalt avsporing, eller n\xc3\xa5r en kjeleeksplosjon finner sted. Resultatet av slike ulykker er ofte togvrak, som ofte har v\xc3\xa6rt godt kjent i medier og folkeminner. Togulykker f\xc3\xa5r ofte fatale konsekvener for passasjerene ombord p\xc3\xa5 togene og/eller de som befinner seg i n\xc3\xa6rheten av jernbanesporene.\n_START_SECTION_\nJuridiske konsekvenser\n_START_PARAGRAPH_\nFordi togulykker som regel f\xc3\xb8rer til omfattende materielle skader, samt skade eller d\xc3\xb8d p\xc3\xa5 personer, blir den tilsiktede vrakingen av et tog i ordin\xc3\xa6r trafikk ofte behandlet som en sv\xc3\xa6rt alvorlig forbrytelse. I den amerikanske delstaten California er f.eks. straffen for \xc3\xa5 ha for\xc3\xa5rsaket en togulykke med egen vilje livsvarig fengsel med mulighet for pr\xc3\xb8vel\xc3\xb8slatelse. Dette gjelder kun dersom ulykken ikke f\xc3\xb8rte til tap av menneskeliv. Togulykker med menneskelige tap har selvf\xc3\xb8lgelig strengere straffer; det er enten livsvarig fengsel uten mulighet for pr\xc3\xb8vel\xc3\xb8slatelse eller d\xc3\xb8dsstraff. Enkelte togulykker ender som togkatastrofer, det vil si at ulykken medf\xc3\xb8rer mange drepte eller store skader p\xc3\xa5 mennesker, dyr og planteliv.'